recursal/SuperWikiNEXT-32B huggingface dataset:
***นักชกแขนเดียว*** (จีน: 独臂拳王; อังกฤษ: *One-Armed Boxer*) เป็นภาพยนตร์ภาพยนตร์ศิลปะการต่อสู้ของฮ่องกง ค.ศ. 1972 นำแสดงโดยหวังหยู่ ซึ่งเป็นเรื่องเกี่ยวกับนักศิลปะการต่อสู้ชาวจีนผู้มีทักษะที่สูญเสียแขนและต้องแก้แค้นสำนักคู่แข่งของเขา

สำหรับภาพยนตร์เรื่องนี้ หวังหยู่ซึ่งมีแขนทั้งสองข้างในชีวิตจริง ได้รัดแขนขวาไว้ที่หลัง และในบางช็อตก็สามารถมองเห็นแขนอีกข้างของเขาได้ในเวลาสั้น ๆ ภาพยนตร์นี้เปิดตัวทั่วโลกในช่วง ค.ศ. 1972 และเข้าฉายในสหรัฐในช่วงปลาย ค.ศ. 1973 โดยเปลี่ยนชื่อเมื่อเข้าฉายในโรงภาพยนตร์ของสหรัฐในชื่อ*เดอะไชนีสโปรเฟสชันแนลส์* (อังกฤษ: *The Chinese Professionals*)

โครงเรื่อง
----------

เทียนหลงเป็นนักสู้ที่เก่งที่สุดของสำนักศิลปะการต่อสู้เจิ้งเต๋อได้ต่อสู้กับแก๊งตะขอในท้องถิ่นที่ร้านอาหารที่เทียนหลงและเพื่อน ๆ ของเขากำลังรับประทานอาหารอยู่ ซึ่งแก๊งตะขอเป็นส่วนหนึ่งของเครือข่ายการค้าฝิ่นและการค้าประเวณีที่ดำเนินการโดยชายชื่อเฉา และเป็นคู่แข่งกันของสำนักเจิ้งเต๋อ โดยสำนักเจิ้งเต๋อเป็นสถาบันศิลปะการต่อสู้ที่โดดเด่นที่สุดในเมืองและควบคุมโรงงานย้อมเสื้อผ้าและอิฐในท้องถิ่น ในการต่อสู้ที่รวดเร็ว เทียนและเพื่อน ๆ ของเขาสามารถเอาชนะแก๊งตะขอได้อย่างง่ายดายทั้งในร้านอาหารและอีกครั้งในหุบเขาที่พวกเขามีการต่อสู้แบบแบตเทิลรอยัล

อ้างอิง
-------

1. ↑  ""หวังหยู่" เจ้าของบท "เดชไอ้ด้วน" เสียชีวิตแล้วในวัย 80 ปี". *ผู้จัดการออนไลน์*. 5 เมษายน พ.ศ. 2565. สืบค้นเมื่อ 20 ธันวาคม พ.ศ. 2566. `{{cite news}}`: ตรวจสอบค่าวันที่ใน: `|access-date=` และ `|date=` (help)
2. ↑  "The Flying Guillotine Series in All Its Weird Glory". *Den of Geek*. 16 February 2018.

แหล่งข้อมูลอื่น
---------------

* *นักชกแขนเดียว* ที่อินเทอร์เน็ตมูวีเดตาเบส
* *Du bei chuan wang* ที่ออลมูวี
* HK Cinemagic entry
**ลน นิล** (Lon Nil) เป็นน้องชายของลน นล อดีตนายกรัฐมนตรีของกัมพูชา และผู้นำในการรัฐประหาร พ.ศ. 2513 นิลเป็นลูกชายคนเล็กของลน ฮิน ซึ่งเป็นกำนันในสมัยฝรั่งเศสปกครอง เขาได้รับการศึกษาระดับมัธยมศึกษาที่ไซ่ง่อน หลังจากนั้น เข้ารับราชการได้เป็นตำรวจที่จังหวัดกำปงจาม

เมื่อพระนโรดม สีหนุเดินทางไปปักกิ่งเมื่อ 18 มีนาคม พ.ศ. 2513 พระสีสุวัตถิ์ สิริมตะกับ ลน นลได้จัดให้มีการลงมติในรัฐสภาเพื่อถอดถอนพระนโรดม สีหนุออกจากตำแหน่งประมุขรัฐ และยึดอำนาจการปกครองแทน ลน นิลได้ร่วมมือกับพี่ชายของเขาด้วย

ในวันที่ 23 มีนาคม สีหนุได้ประกาศจากจีนเรียกร้องให้ชาวกัมพูชาก่อการปฏิวัติโค่นล้มรัฐบาลใหม่ ทำให้เกิดการลุกฮือขึ้นที่จังหวัดกำปงจาม ในวันที่ 26 มีนาคม มีเจ้าหน้าที่รัฐบาลถูกฝูงชนที่บ้าคลั่งฆ่าตายสองคนคือ กิม พน และซส ซาอวน ลน นลได้ส่งน้องชายของเขาคือลน นิลเข้าควบคุมสถานการณ์ ลน นิลไปถึงในวันที่ 28 มีนาคม เขาถูกฝูงชนที่นิยมเจ้าสีหนุจับตัวได้และถูกทุบตีจนตายในตลาดกลางเมือง หลังจากนั้น ศพของเขาถูกผ่าท้อง และเฉือนเอาตับไปปรุงอาหารรับประทาน การกระทำนี้เป็นความเชื่อพื้นเมืองของชาวเขมรที่กระทำต่อผู้ที่เขาผูกพยาบาทและต้องการแก้แค้น และสิ่งนี้เป็นสิ่งที่แต่ละฝ่ายนำมากล่าวโทษว่าอีกฝ่ายกระทำต่อตนตลอดช่วงสงครามกลางเมือง ชาวเมืองกัมปงจามกล่าวว่า การกระทำนี้เป็นการแสดงการโกรธแค้นต่อการกระทำของลน นล ในที่สุด กองทหารของลน นล ได้กดดันฝูงชนและปราบปรามจนมีผู้เสียชีวิตร่วมร้อยคน

อ้างอิง
-------

1. ↑  Corfield, J. *Khmers Stand Up! A History of the Cambodian Government, 1970-1975*, Monash Asia Institute, 1994, p.91
2. ↑  John Tully (September 2006). *A Short History of Cambodia: From Empire to Survival*. Allen & Unwin. p. 155. ISBN 962-620-127-4.
3. ↑  Hinton, A. L. *Anthropologies of the Khmer Rouge, Part II*, Yale Centre for Genocide Studies, 1998, p.6
***แดง พระโขนง*** เป็นภาพยนตร์ไทยแนวตลกจากค่าย เอ็มพิคเจอร์ส โดยเป็นผลงานการกำกับภาพยนตร์เรื่องแรกของ แจ๊ค เฉลิมพล ทิฆัมพรธีรวงศ์ หรือ แจ๊ค แฟนฉัน และเอ็กซ์ วัชระพงษ์ ปัทมะ นำแสดงโดยเมลิค เอเฟ่ ไอย์กูน หรือ วันเฉลิม วัยเด็กจากละครเรื่อง ทองเนื้อเก้า ร่วมด้วยหม่ำ จ๊กมก และสุเทพ สีใส โดยภาพยนตร์เรื่องนี้ได้บวงสรวงเปิดกล้องวันจันทร์ที่ 12 ตุลาคม พ.ศ. 2563

ภาพยนตร์เรื่องนี้นำตำนานของแดงซึ่งเป็นลูกของแม่นากพระโขนง ที่จริงแล้วตามตำนานไม่ได้บอกว่าลูกของแม่นากเป็นผู้หญิงหรือชายเนื่องจากแม่นากนั้นตายท้องกลม ดังนั้นจึงเป็นความอิสระที่ทำให้ผู้กำกับหยิบมาตีความว่าเป็นผู้ชาย ภาพยนตร์เล่าเรื่องราวหลังจากเหตุการณ์ผีนางนากแห่งทุ่งพระโขนงถูกสมเด็จโตปราบและนำปั้นเหน่งของนางนากไปบำเพ็ญเพียรกับพระมาก จนเวลาผ่านมา 10 ปี เมื่อ แดง ลูกชายของนางนากที่สมเด็จโตไม่ได้นำร่างไปบำเพ็ญเพียรด้วย ได้ออกอาละวาดหลอกหลอนชาวบ้านจนเกิดความโกลาหลครั้งใหญ่ ชาวบ้านจึงต้องหาทางหยุดยั้งผีแดง

นักแสดง
-------

* เมลิค เอเฟ่ ไอย์กูน รับบทเป็น แดง พระโขนง
* หม่ำ จ๊กมก รับบทเป็น ลุงอิน
* สุเทพ สีใส รับบทเป็น หมอผีข่วย
* อาภาพร นครสวรรค์ รับบทเป็น ยายหวี
* นุ้ย เชิญยิ้ม รับบทเป็น กำนันกล้วย
* วรชาติ ธรรมวิจินต์
* โย่ง เชิญยิ้ม
* พวง เชิญยิ้ม
* นงค์ เชิญยิ้ม
* ภูวรักษ์ คำสิงห์ รับบทเป็น ศรี
* ริญญารัตน์ วัชรโรจน์สิริ รับบท จัน
* สุรชัย บ่อสุวรรณ รับบทเป็น เฮง
* มาชิดา สุทธิกุลพานิช รับบทเป็น มะลิ
* ทราย เจริญปุระ รับบทเป็น นางนาก
* วินัย ไกรบุตร รับบทเป็น พระมาก

งานสร้าง
--------

ผู้กำกับภาพยนตร์ทั้งสองคนคือ แจ๊ค เฉลิมพล ทิฆัมพรธีรวงศ์ หรือ แจ๊ค แฟนฉัน และเอ็กซ์ วัชระพงษ์ ปัทมะ เป็นเพื่อนกันมานานตั้งแต่เรียนมหาวิทยาลัย มีอยู่วันหนึ่งเฉลิมพลเกิดแนวคิดที่จะทำภาพยนตร์เกี่ยวกับลูกย่านากขณะที่กำลังขับรถไปกินเหล้าเพราะอกหัก เป็นแนวคิดที่เกิดขึ้นเมื่อ 10 ปีก่อนสร้างเป็นหนัง ได้ร่วมกันพัฒนาต่อกับหม่ำ จ๊กมก ใช้เวลาพัฒนาบทนาน 3 ปี

นักแสดงคนแรกที่ได้รับเลือกมาแสดงคือ โบ๊ท ภูวรักษ์ คำสิงห์ ลูกชายของสมรักษ์ คำสิงห์ มารับบทเป็นศรี หัวโจกของกลุ่ม

รายได้
------

ภาพยนตร์เปิดตัววันแรกด้วยรายได้ 8 ล้านบาท สัปดาห์แรกทำรายได้ 30.2 ล้านบาท

อ้างอิง
-------

1. ↑  "แจ็ค แฟนฉัน" ขึ้นแท่นผู้กำกับ "แดง พระโขนง" งัดประสบการณ์มาใช้
2. ↑  'แจ็ค แฟนฉัน'ขึ้นแท่นประเดิมฝีมือกำกับหนังครั้งแรก
3. ↑  "แดงพระโขนง กับการหยิบตำนานแม่นาก มาเล่าต่อในบทบาทหนังฟีลกู้ด | The 1 Today". *The 1* (ภาษาอังกฤษ).
4. ↑  "แดง พระโขนง เผยทีเซอร์แรก ก่อนพาทุกคนกลับสู่ทุ่งพระโขนงอีกครั้ง 31 มี.ค. นี้". *THE STANDARD*. 24 February 2022.
5. ↑  "สัมภาษณ์ 'เอ็กซ์-แจ๊ค' สองผู้กำกับจากภาพยนตร์ 'แดงพระโขนง' ตำนานที่ยังไม่เคยถูกเล่า". เวิร์กพอยต์.
6. ↑  "แดง พระโขนง รวมนักแสดงเด็กร่วมถ่ายทอดมิตรภาพเพื่อน". ไทยรัฐ.
7. ↑  "เสียงชื่นชมกระหึ่ม "แดง พระโขนง" เปิดตัววันแรกโกย 8 ล้าน". สยามรัฐออนไลน์.
8. ↑  ""แดง พระโขนง" แผลงฤทธิ์ทั่วไทย ผงาดรายได้เปิดตัววีคแรกแตะ 30 ล้านบาท!". ทรูไอดี.
**เอลเลียต จอห์น กลีฟ** (อังกฤษ: Elliot John Gleave) หรือเป็นที่รู้จักในชื่อ **เอกแซมเพิล** (อังกฤษ: Example) เกิดเมื่อวันที่ 20 มิถุนายน ค.ศ. 1982 เป็นนักร้องและแร็ปเปอร์ชาวอังกฤษ เซ็นสัญญากับค่ายดาตาเรเคิดส์

ในปี 2000 เขาเข้าศึกษาที่มหาวิทยาลัยโรแยลฮอลโลเวย์ ในลอนดอน ศึกษาเกี่ยวกับการกำกับภาพยนตร์ ขณะที่เรียนอยู่ในมหาวิทยาลัย เขาเริ่มเป็นเอ็มซีแนวเพลงการาจ เพื่อหารายได้ ในช่วงนี้เองที่เขาพบกับโจเซฟ การ์ดเนอร์ หรือ รัชเชอร์ โปรดิวเซอร์ ที่ต่อมาเขาได้ร่วมงานด้วย เอกแซมเพลและรัชเชอร์ได้ร่วมกันทำคอนเซปต์อัลบั้ม ในบูธมหาวิทยาลัย ของภาควิชาภาพยนตร์ รวมถึงเพลงแรก "A Pointless Song" หลังเรียนจบในปี 2003 เขาย้ายไปออสเตรเลีย เป็นเวลา 1 ปี 

หลังจากที่เขากลับมายังลอนดอน เขาเริ่มทำงานด้านดนตรี ออก 3 ซิงเกิลกับค่ายเพลงของตัวเอง หลังจากนั้นเขาเซ็นสัญญากับค่ายเพลงเดอะบีตส์ ในเดือนเมษายน 2006 เขาออกอัลบั้มชุด "What We Made" ในเดือนพฤศจิกายน 2006 กับค่ายเดอะบีตส์ 

เอกแซมเพิล ออกซิงเกิลแรกจากอัลบั้มชุดที่ 2 ที่ชื่อชุด "Watch The Sun Come Up" กับค่ายดาตาเรเคิดส์ ซึ่งประสบความสำเร็จบนชาร์ตยูเคซิงเกิลส์ชาร์ต ติดอันดับ 19 อยู่ในท็อป 40 นาน 4 อาทิตย์ จากนั้นออกซิงเกิลที่ 2 ที่ชื่อ *"Won't Go Quietly"* ขึ้นชาร์ตยูเคซิงเกิลส์ชาร์ตที่อันดับ 6 ส่วนซิงเกิลที่ 3 "Kickstarts" ซึ่งโปรดิวซ์โดยซับโฟกัส ประสบความสำเร็จ ติดชาร์ตยูเคซิงเกิลส์ชาร์ต ที่อันดับ 3 จากนั้นได้ออกอัลบั้มชุด "Won't Go Quietly" เมื่อวันที่ 21 มิถุนายน ค.ศ. 2010 อัลบั้มติดอันดับ 4 บนยูเคอัลบั้มส์ชาร์ต

อ้างอิง
-------

1. ↑  Chart Log UK - Chart Coverage and Record Sales 2007

แหล่งข้อมูลอื่น
---------------

* เว็บไซต์ทางการ
* Example ที่ มายสเปซ
* Chernobyl Documentary (Windows Media) เก็บถาวร 2012-01-29 ที่ เวย์แบ็กแมชชีน
* Chernobyl Documentary (Quicktime) เก็บถาวร 2007-09-27 ที่ เวย์แบ็กแมชชีน
* Example MTV Interview
**เนเก็ด/ไฟต์ทูเกเธอร์/เทมเพสต์** (ญี่ปุ่น: ネイキッド／ファイト・トゥギャザー／テンペスト; โรมาจิ: *Nekitto / Faito Tugyaza / Tenpesuto*; อังกฤษ: NAKED / Fight Together / Tempest) เป็นซิงเกิลที่ 37 ของนามิเอะ อามุโระ วางจำหน่ายในรูปแบบซีดี และซีดี+ดีวีดี โดยวางจำหน่ายที่ประเทศญี่ปุ่นวันที่ 27 กรกฎาคม พ.ศ. 2554 เป็นระยะเวลา 1 ปีซิงเกิลล่าสุด "Break It / Get Myself Back" และเป็นทริปเปิล เอ ไซด์ซิงเกิลในรอบ 3 ปี นับตั้งแต่ซิงเกิล 60s 70s 80s เมื่อปี พ.ศ 2551

เพลง "NAKED" เป็นเพลงประกอบโฆษณาเครื่องสำอางโคเซ เพลง "Fight Together" เป็นเพลงประกอบภาพยนตร์การ์ตูนเรื่อง วันพีซ และเพลง "Tempest" เพลงประกอบละครเรื่อง "มาซึรุ วีรสตรีคู่บัลลังก์" ท่างช่อง NHK

มิวสิกวิดีโอเพลง "NAKED" แต่งโดย VERBAL จากวง m-flo และมีชินจิ โอซาวะเป็นโปรดิวเซอร์ ส่วนเพลง "Fight Together" และเพลง "Tempest" แต่งโดย Nao'ymt

เพลง "Fight Together" สามารถขึ้นอันดับที่ 1 ในชาร์ตริงโทนของ RIAJ

รายชื่อเพลง
-----------

1. NAKED
2. Fight Together
3. Tempest
4. NAKED (Instrumental)
5. Fight Together (Instrumental)
6. Tempest (Instrumental)

มิวสิกวิดีโอ
------------

1. NAKED (Music Video)
2. Tempest (Music Video)

ชาร์ต
-----

ออริกอนชาร์ต (ในญี่ปุ่น)

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 27 กรกฎาคม 2011 | Oricon Daily Singles Chart | #2 | 19,255 |  |  |
| 27 กรกฎาคม 2011 | Oricon Weekly Singles Chart | #2 | 60,254 | 101,082 | 16 สัปดาห์ |
| 27 กรกฎาคม 2011 | Oricon Monthly Singles Chart | #11 | 60,254 | 101,082 |  |
| 27 กรกฎาคม 2011 | Oricon Yearly Singles Chart | #74 | 101,082 | 101,082 |  |

ข้อมูลเพิ่มเติม
---------------

 
1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-09-17. สืบค้นเมื่อ 2011-08-01.
นักดนตรี
**คูลแอนด์เดอะแก๊ง** (อังกฤษ: Kool & The Gang) เป็นวงดนตรีอเมริกันแนวอาร์แอนด์บี โซล ฟังก์และดิสโก้ ก่อตั้งวงในเจอร์ซีย์ซิตี รัฐนิวเจอร์ซีย์ สหรัฐอเมริกาในปี ค.ศ. 1964 วงมียอดขายผลงานอัลบั้มมากกว่า 120 ล้านชุด

สมาชิกของวงประกอบด้วย คริส แกร์ชาวอังกฤษ, พี่น้อง โรเบิร์ต เบลล์ (หรือ "Kool") ตำแหน่งเบสและโรนัลด์ เบลล์ ตำแหน่งเทเนอร์แซกโซโฟน, จอร์จ บราวน์ ตำแหน่งกลอง, โรเบิร์ต มิกเคนส์ ตำแหน่งทรัมเปต, เดนนิส โทมัส ตำแหน่งอัลโตแซกโซโฟน, เคลย์เดส ชาร์ล สมิธ ตำแหน่งกีตาร์ และริก เวสต์ฟลิด์ ตำแหน่งคีย์บอร์ด

ในปี ค.ศ. 1964 โรเบิร์ตก่อตั้งวงดนตรีที่ชื่อ Jazziacs ร่วมกับเพื่อน ๆ ในสมัยไฮสคูล พวกเขาเปลี่ยนชื่อมาเป็น Kool & the Gang และได้เซ็นสัญญากับจีน เรดด์ กับสังกัดใหม่ของเขาที่ชื่อ เรดโคชเรเคิดส์ ในปี ค.ศ. 1969 มีเพลงฮิตติดชาร์ตป็อปในผลงานอัลบั้มแรก

กับอัลบั้มในปี ค.ศ. 1973 ชุด Wild and Peaceful มีเพลงดังอย่าง "Jungle Boogie" และ "Hollywood Swinging" ต่อจากนั้นได้รับกระแสตอบรับที่ดีจากอัลบั้ม *Light of Worlds* ในปี 1974 และชุด *Spirit of the Boogie* ในปี 1975 ที่ถือเป็นอัลบั้มที่ประสบความสำเร็จที่สุดของวง กับซิงเกิ้ลในปี 1975 ที่ชื่อ "Summer Madness" ทำให้วงเป็นที่จับตามอง หลังจากออกอัลบั้มนี้แล้ววงได้เปลี่ยนแนวเพลงจากฟังก์มาเป็นป็อปฟังก์แทน

ในปลายคริสต์ทศวรรษ 1970 ได้เปลี่ยนนักร้องนำคนใหม่เป็น เจมส์ "เจที" เทย์เลอร์ กับผลงานอัลบั้มในปี ค.ศ. 1979 ชุด *Ladies' Night* และในอัลบั้มในปี ค.ศ. 1980 ชุด *Celebrate!* ที่มีเพลงฮิตอันดับ 1 อย่างเพลง "Celebration" ได้ร่วมงานกับโปรดิวเซอร์ ยูเมียร์ ดีโอดาโต และยังมีเพลงดังในระดับนานาชาติเพลงอื่นในต้นคริสต์ทศวรรษ 1980 อย่างเช่น "Big Fun," "Get Down on It" และ "Joanna" ในอัลบั้มปี 1984 พวกเขายังมีเพลงฮิตอื่นอย่าง "Fresh" และ "Cherish"

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-03-05. สืบค้นเมื่อ 2009-11-10.
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2009-08-21. สืบค้นเมื่อ 2009-11-10.
**แวร์เนอร์ เมิลเดิร์ส** (เยอรมัน: *Werner Mölders*; 18 มีนาคม ค.ศ. 1913 – 22 พฤศจิกายน ค.ศ. 1941) เป็นนักบินชาวเยอรมันแห่งลุฟท์วัฟเฟอในช่วงสงครามโลกครั้งที่สอง, นาวาอากาศโท, และผู้นำเสือเครื่องบินขับไล่ของเยอรมันในสงครามกลางเมืองสเปน เขาได้กลายเป็นนักบินคนแรกในประวัติศาสตร์การบินที่ได้กล่าวอ้างว่าได้รับชัยชนะทางอากาศมา 100 ครั้ง—นั่นคือการสู้รบทางอากาศ 100 ครั้งเป็นผลทำให้เกิดการทำลายเครื่องบินฝ่ายข้าศึก และได้รับการปูนบำเหน็จอย่างสูงสำหรับความสำเร็จของเขา เมิลเดิร์สได้มีบทบาทสำคัญในการพัฒนากลยุทธวิธีเครื่องบินขับไล่ใหม่ที่นำไปสู่รูปแบบขบวนสี่นิ้ว (finger-four) เขาได้เสียชีวิตลงจากเครื่องบินตกในขณะที่เขาได้โดยสารไปด้วย

เมิลเดิร์สได้เข้าร่วมลุฟท์วัฟเฟอ, กองทัพอากาศของนาซีเยอรมนีในปี ค.ศ. 1934 ในปี ค.ศ. 1938 เขาได้อาสาสมัครสำหรับปฏิบัติหน้าที่ในหน่วยทหารนกแร้ง ซึ่งได้ให้การสนับสนุนฝ่ายชาตินิยมของนายพลฟรันซิสโก ฟรังโกในสงครามกลางเมืองสเปน และยิงเครื่องบินตกไป 14 ลำ ด้วยจุดเริ่มของสงครามโลกครั้งที่สอง เขาได้มีส่วนร่วมใน"สงครามลวง", ยุทธการที่ฝรั่งเศส และยุทธการที่บริเตน ด้วยการที่เขาได้นับรวมชัยชนะ 68 ครั้ง เมิลเดิร์สและหน่วยของเขา, *Jagdgeschwader* 51 (JG 51) ได้ถูกย้ายไปที่แนวรบด้านตะวันออกในเดือนมิถุนายน ค.ศ. 1941 สำหรับการเปิดฉากปฏิบัติการบาร์บารอสซา, ได้รับชัยชนะมา 101 ครั้งในช่วงกลางเดือนกรกฎาคม ค.ศ. 1941

ด้วยการที่ได้รับการป้องกันจากภารกิจในการบินต่อสู้รบที่ห่างไกลออกไปสำหรับเหตุผลโฆษณาชวนเชื่อ ที่อายุ 28 ปีของเมิลเดิร์สได้รับการแต่งตั้งเป็นผู้ตรวจการณ์เครื่องบินขับไล่ (Inspector of Fighters) เขาได้ตรวจสอบหน่วยของลุฟท์วัฟเฟอในแหลมไครเมีย เมื่อเขาถูกสั่งให้กลับไปยังกรุงเบอร์ลินเพื่อเข้าร่วมพิธีงานศพของแอ็นสท์ อูเด็ท นายพลอากาศแห่งลุฟท์วัฟเฟอและเป็นเสืออากาศในสงครามโลกครั้งที่หนึ่ง ในเที่ยวบินไปยังกรุงเบอร์ลิน เครื่องบินที่เขาได้เดินทางในฐานะผู้โดยสารได้พยายามลงจอดฉุกเฉินเนื่องจากเครื่องยนต์ขัดขัดข้อง เครื่องบินได้ตกลงที่เบลารุส เมิลเดิร์สและอีกสองคนเสียชีวิต

กองทัพแวร์มัคท์และกองทัพบุนเดิสแวร์ของเยอรมนีตะวันตกต่างได้ให้เกียรติแก่เขาด้วยการตั้งชื่อหน่วยปีกเครื่องบินขับไล่สองหน่วย, destroyer และ barracks มาจากชื่อของเขา ในปี ค.ศ. 1998 รัฐสภาเยอรมันได้ตัดสินว่าสมาชิกของหน่วยทหารนกแร้งอย่างเมิลเดิร์ส สมควรที่จะ"ไม่ได้รับเกียรติอีกต่อไป" ในปี ค.ศ. 2005, รัฐมนตรีว่าการกระทรวงกลาโหมเยอรมันได้ตัดสินใจที่จะลบชื่อ"เมิลเดิร์ส"ออกจากหน่วยปีกเครื่องบินขับไล่ที่ยังคงมีชื่อของเขาอยู่

| * ด
* ค
* ก
ผู้ได้รับกางเขนอัศวินติดใบโอ๊กคาดดาบประดับเพชรแห่งกางเขนเหล็ก |
| --- |
| 1941 | แวร์เนอร์ เมิลเดิร์ส |  |
| 1942 | 
* อาด็อล์ฟ กัลลันท์
* Gordon Gollob
* ฮันส์-โยอาคิม มาร์เซย์
* แฮร์มัน กราฟ

 |
| 1943 | 
* แอร์วีน ร็อมเมิล
* Wolfgang Lüth
* Walter Nowotny
* อาเดลแบร์ท ชูลทซ์
* อิโซโรกุ ยามาโมโตะ

 |
| 1944 | 
* ฮันส์-อุลริช รูเดิล (เคลือบทอง)
* Hyacinth Graf von Strachwitz
* เฮอร์เบิร์ อ็อตโต กิลส์
* ฮันส์-วาเล็นทีน ฮูเบอ
* อัลแบร์ท เค็สเซิลริง
* เฮลมูท เลนท์
* เซ็พ ดีทริช
* วัลเทอร์ โมเดิล
* เอริช ฮาร์ทมัน
* แฮร์มันน์ บัลก์
* Hermann-Bernhard Ramcke
* Heinz-Wolfgang Schnaufer
* อัลเบรคชท์ แบรนดี้

 |
| 1945 | 
* แฟร์ดีนันท์ เชอร์เนอร์
* ฮัสโซ ฟ็อน มันท็อยเฟิล
* Theodor Tolsdorff
* Karl Mauss
* เดรทริค ฟอน ซอคเค็น

 |
| ตามลำดับเวลา |
**นายณัฏฐ์ บรรทัดฐาน** อดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์

ประวัติ
-------

นายณัฏฐ์ บรรทัดฐาน เกิดเมื่อวันที่ 16 ธันวาคม พ.ศ. 2517 เป็นบุตรชายของนายบัญญัติ บรรทัดฐาน และนางสมนึก บุญชู ต่อมาบิดาไปแต่งงานใหม่กับนางจิตติมา สังขะทรัพย์ บุตรีของร้อยโทอุดม สังขะทรัพย์ รับราชการทหาร และนางสมถวิล สังขะทรัพย์ เป็นอาจารย์ ผู้อำนวยการโรงเรียน และเป็นผู้ก่อตั้งโรงเรียนสมถวิล สุขุมวิท 67 โรงเรียนดวงถวิล โรงเรียนสมถวิล ราชดำริ โรงเรียนสมถวิล หัวหิน โรงเรียนอนุบาลสมาคมสตรีไทยและแผนกรับเลี้ยงเด็กยากจน โรงเรียนสอนภาษา สมาคมนักเรียนเก่าญี่ปุ่น ในพระบรมราชูปถัมภ์ โรงเรียนศูนย์ฝึกอาชีวเกษตรสงเคราะห์ (จังหวัดเชียงใหม่ และจังหวัดสระบุรี) 

ณัฏฐ์ สมรสกับนางประสันตยา เกตวัลห์ บุตรี นายประเดิม และ ดร.ชิตาภา เกตวัลห์

ณัฏฐ์สำเร็จการศึกษาชั้นประถมศึกษา จากโรงเรียนเซนต์คาเบรียล ระดับมัธยมศึกษา จากโรงเรียนสามเสนวิทยาลัย และระดับปริญญาตรี สาขาการเงินการธนาคาร จากมหาวิทยาลัยหอการค้าไทย และ Post Graduate Diploma in Business Management University of Plymouth ประเทศอังกฤษ

งานการเมือง
-----------

ณัฎฐ์ บรรทัดฐาน เริ่มต้นทำงานเป็นกรรมการบริษัท บริษัท นัมเบอร์ซิกส์ เอนเตอร์เทนเมนท์ จำกัด และผู้ช่วยกรรมการผู้จัดการสายงานขาย บริษัท โรแยลซีรามิค อุตสาหกรรม จำกัด (มหาชน) ต่อมาในการเลือกตั้ง พ.ศ. 2554 ได้ลงสนามสู่การเมืองระดับชาติ และได้รับเลือกเป็นสมาชิกสภาผู้แทนราษฎร กรุงเทพมหานคร เขต 15 เอาชนะนายภักดีหาญส์ หิมะทองคำ

ในปี 2562 เขาลงสมัคร ส.ส.แบบบัญชีรายชื่อ พรรคประชาธิปัตย์ ลำดับที่ 38 แต่ไม่ได้รับเลือกตั้ง

เครื่องราชอิสริยาภรณ์
---------------------

* พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. ↑
2. 1 2  ไทยรัฐ
3. ↑  "ณัฏฐ์ บรรทัดฐาน"ไม่ติดหนวด เบื้องหลังโค่น"ภักดีหาญส์"ผมไม่อยากเห็นนักการเมืองเป็นตัวตลก[*ลิงก์เสีย*]
4. ↑  เปิด 150 รายชื่อผู้สมัครส.ส.ปาร์ตี้ลิสต์พรรคประชาธิปัตย์
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ เก็บถาวร 2022-02-21 ที่ เวย์แบ็กแมชชีน, เล่ม ๑๒๙ ตอนที่ ๓๕ ข หน้า ๗๔, ๓ ธันวาคม ๒๕๕๕
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๑๘๓, ๒ ธันวาคม ๒๕๕๔

แหล่งข้อมูลอื่น
---------------

* พรรคประชาธิปัตย์ เก็บถาวร 2011-07-28 ที่ เวย์แบ็กแมชชีน
* ณัฏฐ์ บรรทัดฐาน - ปชป
**เจมส์ ริชาร์ด "จิม" สไตน์แมน** (อังกฤษ: James Richard "Jim" Steinman, 1 พฤศจิกายน ค.ศ. 1947 – 19 เมษายน ค.ศ. 2021) เป็นโปรดิวเซอร์เพลงชาวอเมริกัน นักแต่งเพลง นักเขียนเนื้อเพลง มีผลงานเพลงในฐานะนักเรียบเรียงเพลง นักเปียโนและนักร้อง ผลงานเพลงของเขามีทั้งในแนวอะเดาต์คอนเทมโพแรรี, ร็อกแอนด์โรล, แดนซ์, ป็อป, ละครเวทีและเพลงประกอบภาพยนตร์

ผลงานของเขาอย่างเช่น อัลบั้มของมีต โลฟ ชุด *Bat out of Hell* และ *Bat out of Hell II: Back into Hell* และผลงานโปรดิวซ์เพลงอัลบั้มบอนนี ไทเลอร์ ซิงเกิลที่ประสบความสำเร็จบนชาร์ต อย่างเช่น ซิงเกิลของบอนนี ไทเลอร์ ที่ชื่อ "Total Eclipse of the Heart", ซิงเกิลของแอร์ซัปพลายที่ชื่อ "Making Love out of Nothing at All", ซิงเกิลของมีต โลฟที่ชื่อ "I'd Do Anything for Love (but I Won't Do That)", ซิงเกิลของแบร์รี แมนิโลว์ที่ชื่อ "Read 'Em and Weep", ซิงเกิลของซีลีน ดิออนเพลงนำมาทำใหม่ที่ชื่อ "It's All Coming Back to Me Now" (เดิมเป็นของแพนโดราส์บอกซ์) และซิงเกิลของบอยโซนที่ชื่อ "No Matter What" เขายังมีอัลบั้มที่ออกในนามของเขาเองที่ชื่อ *Bad for Good* ในปี 1981

เขายังเริ่มในอาชีพด้านละครเวที มีผลงานที่รู้จักอย่างเช่นเขียนเนื้อให้เรื่อง *Whistle Down the Wind* และทำดนตรีให้เรื่อง *Tanz der Vampire*
**ปลากระเบนกิตติพงษ์** หรือ **ปลากระเบนแม่กลอง** (อังกฤษ: Kittipong's whipray; ชื่อวิทยาศาสตร์: *Himantura kittipongi*) ปลากระเบนน้ำจืดชนิดใหม่ของโลก อยู่ในวงศ์ปลากระเบนธง (Dasyatidae) มีรูปร่างเหมือนปลากระเบนในวงศ์นี้ทั่วไป ต่างกันที่ด้านหลังจะมีสีน้ำตาลเข้มอมเหลือง รอบวงของลำตัว หาง ช่องหายใจ ช่องเหงือกและขอบด้านล่างของตัวเป็นสีคล้ำ และจำนวนของฟันซึ่งมีลักษณะเป็นซี่เล็ก ๆ บริเวณขากรรไกรล่างมีจำนวนมากถึง 14-15 แถว ส่วนลำตัวมีขนาดใหญ่สุดประมาณ 60 เซนติเมตร ส่วนหางยาว 50-80 เซนติเมตร น้ำหนักประมาณ 3 กิโลกรัม 

ปลากระเบนกิตติพงษ์ ได้ถูกจำแนกออกจากปลากระเบนขาว (*H. signifer*) ซึ่งเป็นปลากระเบนลักษณะคล้ายคลึงกัน จากการสังเกตของเจ้าของร้านขายปลาสวยงามแห่งหนึ่งในตลาดกลางปลาสวยงาม อำเภอบ้านโป่ง จังหวัดราชบุรี จากนั้น กิตติพงษ์ จารุธาณินทร์ นักสำรวจปลาน้ำจืดชาวไทยที่มีชื่อเสียงได้ส่งตัวอย่างต้นแบบแรกให้แก่ ดร.ชวลิต วิทยานนท์ นักมีนวิทยาชาวไทย และ ดร.ไทสัน อาร์. โรเบิร์ตส์ แห่งสถาบันสมิธโซเนียน ได้ร่วมกันอนุกรมวิธาน และได้ให้ชื่อวิทยาศาสตร์เพื่อเป็นเกียรติแก่กิตติพงษ์ 

แหล่งอาศัยของปลากระเบนกิตติพงษ์ พบได้บ่อยในแม่น้ำแม่กลองในบริเวณที่เป็นน้ำจืด ตั้งแต่จังหวัดราชบุรีถึงกาญจนบุรี บริเวณหลังเขื่อนแม่กลองพบได้น้อยมาก เนื่องจากการปิดเขื่อนที่ต่อเนื่องยาวนานนับสิบปี นอกจากนี้แล้วยังพบได้บ้างในแถบลุ่มแม่น้ำเจ้าพระยา แต่ก็พบได้น้อยมาก และยังพบได้ที่รัฐปะหังและซาราวัก ในประเทศมาเลเซียอีกด้วย โดยชาวบ้านในจังหวัดกาญจนบุรีเรียกว่า "ปลากระเบนเหลือง" หรือ "ปลากระเบนทราย"

ปัจจุบัน ปลากระเบนกิตติพงษ์สามารถขยายพันธุ์ในที่เลี้ยงได้แล้วโดยกรมประมง

อ้างอิง
-------

1. ↑  "*Himantura kittipongi*". *IUCN Red List of Threatened Species. Version 2010.2*. 2007. สืบค้นเมื่อ August 23, 2010.
2. ↑  หน้า 102-120, *กระเบนน้ำจืดแห่งชาติ*. "Wild Ambition" โดย กิตติพงษ์ จารุธาณินทร์, ชวลิต วิทยานนท์. นิตยสาร Aquarium Biz ปีที่ 4 ฉบับที่ 51: กันยายน 2014

แหล่งข้อมูลอื่น
---------------

* รูปและข้อมูลปลากระเบนกิตติพงษ์
* ข่าวค้นพบปลากระเบนชนิดใหม่ในไทย เก็บถาวร 2007-03-12 ที่ เวย์แบ็กแมชชีน
**รอย อเลน** (อังกฤษ: Roy Allen; ค.ศ. 1918 — ค.ศ. 1991) เป็นชาวอเมริกัน เกิดในละแวกทางตอนเหนือของฟิลาเดลเฟียของโอลเน่ เขาเป็นนักบินขับเครื่องบินทิ้งระเบิดในช่วงสงครามโลกครั้งที่สอง เขาและเหล่านักบินของเขาก็ได้รับภารกิจให้ทำการโจมตีทิ้งระเบิดในฝรั่งเศสซึ่งอยู่ภายใต้การยึดครองของนาซีเยอรมนี ต่อมาเมื่อเครื่องบินทิ้งระเบิดของเขาถูกยิงตก เขาได้โดดร่มลงไปในใจกลางของฝรั่งเศสซึ่งเต็มไปด้วยทหารเยอรมัน เขาได้หลบซ่อนตัวตลอดมาและได้พยายามจะเดินทางหนีกลับอังกฤษโดยใช้เครือข่ายจากขบวนการต่อต้านฝรั่งเศส แต่กลับถูกหักหลังจากสายลับสองหน้าทำให้เขาถูกจับกุมตัวโดยตำรวจเกสตาโพ ถูกทรมานและคุมขังไว้ในกรุงปารีส เมื่อกองทัพฝ่ายสัมพันธมิตรได้รุกคืบคลานมายังกรุงปารีสเพื่อปลดปล่อย เขาและนักโทษคนอื่นๆได้ถูกส่งตัวไปยังค่ายกักกันบูเคนวัลด์ในเยอรมนีที่นั่นทำให้เขาต้องพบเจอความโหดร้าย ความทุกข์ทรมาน แม้แต่ความตายที่กำลังใกล้เข้ามาแต่เป็นเพราะความโชคดีของเขาที่ยังรอดชีวิตอยู่ จนกระทั่งต่อมาเขาและนักโทษที่เป็นนักบินคนอื่นๆได้รับความช่วยเหลือจากเจ้าหน้าที่ทหารอากาศแห่งลุฟท์วัฟเฟอด้วยการย้ายไปยังค่ายเชลยศึก จนกระทั่งเยอรมันยอมจำนนและสงครามโลกครั้งที่สองในทวีปยุโรปสิ้นสุดลง เขาได้รับการปล่อยตัวและเดินทางกลับบ้านจนกระทั่งเขาเสียชีวิตในปี ค.ศ. 1991

อ้างอิง
-------

* Shot From the Sky, 2004 documentary. Airs on the Military History Channel periodically.
**ปลากะทิ** เป็นปลาน้ำจืดชนิดหนึ่ง มีชื่อวิทยาศาสตร์ว่า *Cyclocheilichthys heteronema* ในวงศ์ปลาตะเพียน (Cyprinidae) จัดเป็นปลาชนิดหนึ่งที่อยู่ในสกุล *Cyclocheilichthys*

ลักษณะ
------

เป็นปลาขนาดเล็กมีความยาวเต็มที่ 15 เซนติเมตร มีรูปร่างและลักษณะคล้ายกับปลาในสกุลนี้ทั่วไป ตาโต หัวเล็ก แต่มีลักษณะพิเศษคือ มีหนวดที่มุมปาก 1 คู่ ที่มีแขนงแตกออกได้อีก 6 เส้น ซึ่งในเวลาปกติจะพับเก็บในร่องมุมปาก แต่เมื่อเวลาหาอาหารตามพื้นท้องน้ำ หนวดนี้จะกางออกเป็นประสาทสัมผัสช่วยในการหาอาหาร อันได้แก่ หอยหรือกุ้งและสัตว์หน้าดินขนาดเล็กชนิดต่าง ๆ มีพฤติกรรมชอบอยู่เป็นฝูง และหากินในระดับท้องน้ำ

ที่อยู่
-------

พบได้ในลุ่มแม่น้ำแทบทุกภาคของประเทศไทย และยังพบได้ตั้งแต่พม่า, ลาว, กัมพูชา, เวียดนาม, แหลมมลายูไปจนถึงเกาะบอร์เนียวและเกาะสุมาตรา แต่ทว่าเป็นปลาที่มีสถานแนวโน้มสูญพันธุ์แล้วในวงการปลาสวยงาม ปลาชนิดนี้จะถูกขายโดยปะปนมากับปลาชนิดอื่น ๆ

อ้างอิง
-------

1. ↑  *Cyclocheilichthys heteronema*
2. ↑  ปลา (FISH)

แหล่งข้อมูลอื่น
---------------

* Froese, Rainer and Pauly, Daniel, eds. (2006). "*Cyclocheilichthys heteronema*" in FishBase. April 2006 version.

|  |  |
| --- | --- |
| การแยกแยะหน่วยอนุกรมวิธาน | 
* Wikidata: Q3752956
* EoL: 223852
* FishBase: 16126
* GBIF: 2364425
* iNaturalist: 187289
* IRMNG: 10575226
* ITIS: 688927
* IUCN: 180974
* NCBI: 643377
* WoRMS: 1021633

 |
กราฟของฟังก์ชันจำนวนเต็มใกล้สุด
**ฟังก์ชันจำนวนเต็มใกล้สุด** (อังกฤษ: nearest integer function) คือฟังก์ชันที่ให้ค่าจำนวนเต็มสำหรับจำนวนจริง *x* ใด ๆ เขียนสัญกรณ์แทนได้หลายอย่างเช่น [*x*] , ||*x*|| , ⌊*x*⌉, nint (*x*), หรือ round (*x*) เป็นต้น และเพื่อไม่ให้เกิดความกำกวมเมื่อดำเนินการบนจำนวนเต็มครึ่ง (จำนวนเต็มที่บวก 0.5) ฟังก์ชันนี้จึงนิยามให้มีค่าไปยังจำนวนคู่ที่ใกล้เคียงที่สุด ตัวอย่างในกรณีนี้เช่น

* [1.5] = 2
* [2.5] = 2
* [3.5] = 4
* [4.5] = 4

ฟังก์ชันนี้สามารถขยายแนวคิดไปบนจำนวนเชิงซ้อน เป็นการใช้ฟังก์ชันนี้กับส่วนจริงและส่วนจินตภาพพร้อมกัน เช่นจำนวนเชิงซ้อน *z* = *a* + *bi* เมื่อ *a* และ *b* เป็นจำนวนจริง เราจะได้ว่า [*z*] = [*a*] + [*b*]*i*

ฟังก์ชันนี้เป็นแนวปฏิบัติทางเลขคณิตของการปัดเศษ โดยเฉพาะการปัดเศษเลขคู่ (round-to-even)

ดูเพิ่ม
-------

* ฟังก์ชันพื้นและฟังก์ชันเพดาน

อ้างอิง
-------

1. ↑  เอริก ดับเบิลยู. ไวส์สไตน์, "Nearest Integer Function" จากแมทเวิลด์.
2. ↑  J.W.S. Cassels (1957). *An introduction to Diophantine approximation*. Cambridge Tracts in Mathematics and Mathematical Physics. Vol. 45. Cambridge University Press. p. 1.
**ดอนัลด์ แม็กคินลีย์ โกลเวอร์ จูเนียร์** (อังกฤษ: Donald McKinley Glover Jr.) เกิด 25 กันยายน ค.ศ. 1983 เป็นนักแสดง ดาราตลก นักเขียน ผู้กำกับ โปรดิวเซอร์ นักร้อง นักแต่งเพลง แร็ปเปอร์ และดีเจ ชาวอเมริกัน มีชื่อในวงการเพลงว่า **ไชล์ดิช แกมบิโน** (Childish Gambino) และเป็นดีเจในนาม **แม็กดีเจ** (mcDJ) 

เขาเริ่มมีชื่อเสียงจากผลงานที่ทำร่วมกับเดร์ริก คอเมดี (Derrick Comedy) ขณะเป็นนักศึกษาอยู่ที่มหาวิทยาลัยนิวยอร์ก และทีน่า เฟย์ได้จ้างเขาตั้งแต่อายุ 23 เพื่อเขียนบทในรายการซิตคอมทางช่องเอ็นบีซี เรื่อง *30 Rock* ต่อมารับบทเป็นนักศึกษาทรอย บานส์ ในซิตคอมช่องเอ็นบีซีเรื่อง *Community* เขาแสดงในซีรีส์ช่องเอฟเอกซ์เรื่อง *Atlanta* ที่ในบางตอนเขาเป็นผู้สร้างและกำกับเอง จากผลงานนี้เองทำให้เขาได้รับรางวัลหลายครั้ง รวมถึงรางวัลไพรม์ไทม์เอมมีในสาขานักแสดงนำชายยอดเยี่ยมประเภทซีรีส์ตลกและกำกับยอดเยี่ยมประเภทซีรีส์ตลก และรางวัลลูกโลกทองคำสาขาซีรีส์โทรทัศน์ยอดเยี่ยมประเภทเพลงหรือตลก

ผลงานภาพยนตร์ โกลเวอร์แสดงในเรื่อง *Mystery Team* (2009) *Magic Mike XXL* (2015), *The Martian* (2015), *Spider-Man: Homecoming* (2017) ในบท แอรอน เดวิส และบทแลนโด คาลริสเซียนวัยหนุ่มใน *Solo: A Star Wars Story* เขายังพากย์เสียงซิมบา ในภาพยนตร์รีเมกเรื่อง *The Lion King* (2019)

หลังจากออกอัลบั้มและมิกซ์เทปด้วยตัวเอง โกลเวอร์ได้เซ็นสัญญากับกลาสโนตเรเคิดส์ในปี 2011 เขาออกอัลบั้มแรกชุด *Camp* เมื่อ 15 พฤศจิกายน 2011 ซึ่งได้รับเสียงวิจารณ์ที่ดี ผลงานอัลบั้มชุดที่ 2 *Because the Internet* ออกวางขาย 10 ธันวาคม 2013 อัลบั้มชุดที่ 3 *"Awaken, My Love!"* ออกวางขาย 2 ธันวาคม 2016 มีซิงเกิล "Redbone" ขึ้นชาร์ต *บิลบอร์ดฮอต* ฮอต 100 สูงสุดอันดับ 12 ยังทำให้เขาได้รับรางวัลแกรมมีสาขาเพลงอาร์แอนด์บีดั้งเดิมยอดเยี่ยม ต่อมาปี 2017 เขาติดอยู่ในรายชื่อ *ไทม์* 100 บุคคลที่มีอิทธิพลที่สุดของโลก เดือนพฤษภาคม 2018 มีซิงเกิล "This Is America" ภายใต้สังกัด อาร์ซีเอเรเคิดส์ เข้าชาร์ต *บิลบอร์ด* ฮอต 100 สัปดาห์แรกที่อันดับ 1 และเป็นเพลงแรกที่ขึ้นอันดับ 1 *บิลบอร์ด* ฮอต 100 ของเขา มียอดวิวบนยูทูบเกิน 630 ล้านวิวทั่วโลก และได้รางวัลแกรมมี ปี 2019 ถึง 4 สาขา บันทึกเสียง, เพลงประจำปี, เพลงแร๊พ/อาร์แอนด์บี, มิวสิกวีดีโอ

อ้างอิง
-------

1. ↑  "Donald Glover stars in a new TV show about rappers in the Atlana scene". *DailyBeast*. September 6, 2016. สืบค้นเมื่อ September 7, 2016.
2. ↑  "Donald Glover | Television Academy". *Television Academy* (ภาษาอังกฤษ). สืบค้นเมื่อ September 19, 2017.
3. ↑  Berg, Madeline. "Donald Glover Wins Big For 'Atlanta' At The Golden Globes". *Forbes* (ภาษาอังกฤษ). สืบค้นเมื่อ September 19, 2017.
4. ↑  "Donald Glover". *Star Wars*.
5. ↑  Lynch, Joe (December 5, 2014). "Grammys 2015: And the Nominees Are…". *Billboard*. สืบค้นเมื่อ December 25, 2014.
6. ↑  "Childish Gambino - Chart history | Billboard". *www.billboard.com* (ภาษาอังกฤษ). สืบค้นเมื่อ September 19, 2017.
7. ↑  Fey, Tina (April 20, 2017). "Donald Glover: The World's 100 Most Influential People". *Time* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2018-04-10. สืบค้นเมื่อ April 8, 2018.
**ที-แม็ค** (อังกฤษ: T-Max) เป็นวงบอยแบนด์จากโซล เกาหลีใต้ เดิมประกอบด้วยสมาชิก 3 คนคือ มิน ชอล , ปาร์ค ฮวา, คิม จุน แต่ต่อมาได้เพิ่มสมาชิก ชานยาง , ยอนฮวา

สมาชิก
------

* มิน ชอล
* ปาร์ค ฮวา
* คิม จุน
* ชานยาง
* ยอนฮวา

ประวัติ
-------

ชื่อของวง T-Max ตัวอักษร T มาจากความหมายของคำว่า triple สามเท่า และ trinity สามเทพ เมื่อสองคำนี้มารวมกันจะเป็นการรวมตัวที่สมดุลและกลมกลืน อีกคำนึงของความหมายของชื่อวงคือคำว่า maximize ซึ่งหมายถึงความสามารถที่มีอยู่อย่างเต็มเปี่ยมและยอดเยี่ยมของพวกเขา

T-Max วงบอยแบนด์จากค่าย 2step ENT เป็นวงทรีโอสามคน ประกอบด้วยชินมินชอล ผู้ซึ่งมีความสามารถในการแต่งเพลงที่ยอดเยี่ยม คนต่อมาคือคิมจุน ชายหนุ่มผู้รับบทซงอูบิน ในละครของค่าย KBS เรื่องใหม่ "Boys Over Flower" และสมาชิกคนสุดท้ายของวง ปักยุนฮวา ชายหนุ่มผุ้มาพร้อมกับพรสวรรค์ทางด้านดนตรี แนวดนตรีของ T-Max จะเป็นสไตล์ของเพลงแนวป็อบ ฟังกี้ ร็อค แดนซ์

สามหนุ่มวง T-Max เปิดตัวในนามบอยแบนด์หน้าใหม่ในปี 2007 ด้วยสองซิงเกิ้ลสุดฮิต Blooming และ Lion Heart ปี 2008 เดือนธันวาคม พวกเขากลับมาอีกครั้งพร้อมซิงเกิ้ลใหม่ล่าสุด Run To You นอกจากงานเพลงใหม่แล้ว พวกเขายังมีโอกาสได้ร้องเพลงประกอบละครเรื่อง "Boys Over Flower"

ล่าสุดหนุ่มๆ T-Max จะกลับมาพร้อมกับอัลบั้มเต็มชุดแรก ในปี 2009 โดยมีเพลงเปิดตัวอย่างเพลง "I Love You" ซึ่งได้รับเลือกให้เป็นเพลงประกอบภาพยนตร์เรื่อง "Pitiable City" ที่จะเข้าฉายในปี 2009 อีกด้วย

ละคร
----

* 2009 Boys Over Flowers Kim Joon as Song Woo Bin
* 2009 Queen Seon Deok Park Han Bi (cameo)
* 2010 Pygmalion's Love Kim Joon as Hyung Joon
* 2011 Birdie Buddy Park Han Bi as Sung Tae Gab
* 2011 Crime Squad (Detectives in Trouble) Kim Joon as Detective Shin Dong Jin

อัลบัม
------

* 2010 A Tribute to Kim Hyun-Sik’s 20th Anniversary
***โฮมเวิร์ก*** (อังกฤษ: Homework) เป็นสตูดิโออัลบั้มเปิดตัวของดูโอชาวฝรั่งเศสดนตรีอิเล็กทรอนิกส์ วงดาฟต์พังก์ ออกจำหน่าย 20 มกราคม ค.ศ. 1997 โดยเวอร์จินเรเคิดส์และโซมาควอลิตีเรเคิดดิงส์ คู่ดูโอได้ผลิตงานเพลงโดยไม่ได้วางแผนออกจำหน่าย หลังจากทำงานร่วม 5 เดือน โดยมีเจตนาที่จะแบ่งออกเป็นซิงเกิ้ลใน 5 เดือน แต่พวกเขาก็พิจารณาในวัตถุดิบที่มีก็พบว่าดีพอที่จะออกเป็นอัลบั้ม

การที่อัลบั้ม *โฮมเวิร์ก* ประสบความสำเร็จไปทั่วโลก ทำให้แนวเพลงเฟรนช์เฮาส์ได้รับความสนใจ อัลบั้ม *โฮมเวิร์ก* ติดอันดับใน 14 ประเทศ สูงสุดอันดับ 3 บนชาร์ตอัลบั้มฝรั่งเศส, อันดับ 150 บนชาร์ต *บิลบอร์ด* 200 ของสหรัฐ และอันดับ 8 บนยูเคอัลบั้มส์ชาร์ต จากข้อมูลเดือนกุมภาพันธ์ ค.ศ. 2001 อัลบั้มขายได้มากกว่า 2 ล้านชุดทั่วโลก ได้รับแผ่นเสียงทองคำหลายแผ่น และแผ่นเสียงทองคำขาวด้วย โดยรวมแล้ว *โฮมเวิร์ก* ได้รับเสียงวิจารณ์ด้านบวก อัลบั้มมีซิงเกิ้ลที่มีผลกระทบที่ชัดเจนต่อเพลงแนวเฟรนช์เฮาส์และวงการเพลงเต้นรำทั่วโลก รวมถึงบนอันดับ 1 ฮอตแดนซ์/คลับเพลย์ กับซิงเกิ้ล "Da Funk" และ "Around the World" ที่เพลงหลังยังติดอันดับ 61 บน *บิลบอร์ด* ฮอต 100

อ้างอิง
-------

1. ↑  Dolan, Jon; Matos, Michaelangelo (2012-08-02). "The 30 Greatest EDM Albums of All Time". Rolling Stone. คลังข้อมูลเก่าเก็บจากแหล่งเดิมเมื่อ 2017-08-27. สืบค้นเมื่อ 2014-10-08.
ไดแอน วาร์เรน
**ไดแอน อีฟ วาร์เรน** (อังกฤษ: Diane Eve Warren) เกิดเมื่อวันที่ 7 กันยายน ค.ศ. 1956 ในรัฐแคลิฟอร์เนีย เป็นนักร้อง-นักแต่งเพลง แนวคันทรีและป็อป ชาวอเมริกัน เธอมีผลงานเพลงที่เคยได้รับการเสนอชื่อเข้าชิงรางวัลออสการ์ 6 ครั้ง ได้รับการเสนอชื่อเข้าชิงรางวัลลูกโลกทองคำ 4 ครั้ง ได้รับการเสนอชื่อเข้าชิงรางวัลแกรมมี่ 7 ครั้ง ซึ่งได้รับ 1 รางวัล ในปี 2001 เธอมีชื่ออยู่ในซองไรเตอร์สฮอลออฟเฟม เธอติดอันดับ 35 ของนักแต่งเพลงที่ประสบความสำเร็จที่สุดในแง่อันดับเพลง เป็นผู้หญิงที่ประสบความสำเร็จเป็นอันดับ 3

เธอเป็นนักแต่งเพลงคนแรกในสถิติบิลบอร์ด ที่มี 7 เพลงฮิต จาก 7 ศิลปิน บนชาร์ตซิงเกิ้ลในเวลาเดียวกัน วาร์เรนเป็นเจ้าของบริษัท รีลซองส์ ที่ดูแลและควบคุมการแต่งเพลงของเธอ ขณะที่เพลงของเธออยู่ในภาพยนตร์หรือรายการโทรทัศน์มากกว่า 70 รายการ จากข้อมูลจาก IMDB

อ้างอิง
-------

1. ↑
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-07-13. สืบค้นเมื่อ 2009-09-20.
3. ↑
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-01-04. สืบค้นเมื่อ 2009-09-20.
5. ↑
6. ↑  ไดแอน วาร์เรน ที่อินเทอร์เน็ตมูวีเดตาเบส Retrieved 4 October 2007.
บทความนี้เกี่ยวกับสัญลักษณ์ทางคริสต์ศาสนา สำหรับพรรณไม้ ดูที่ คริสต์มาส (พรรณไม้)
ต้นคริสต์มาส
**ต้นคริสต์มาส** (อังกฤษ: Christmas Tree) ในวัฒนธรรมของชาวคริสต์ หมายถึง ต้นไม้ในสวนสวรรค์ ซึ่งอาดัมและเอวาไปหยิบผลไม้มากิน และทำบาป ไม่เชื่อฟังพระเจ้า (ปฐก.3:1-6) 6) ตั้งแต่ศตวรรษที่ 11 ชาวคริสต์แสดงละครที่หน้าวัด ถึงความหมายของคริสต์มาส และเอาต้นไม้ต้นหนึ่งไว้ตรงกลาง เพื่อประดับฉาก แสดงถึงบาปกำเนิดของอาดัมและเอวา ต้นไม้ที่ใช้เป็นต้นสน (มิใช่พรรณไม้ชื่อคริสต์มาส) เนื่องจากเป็นต้นไม้ที่หาง่ายที่สุดในประเทศเหล่านั้น การแสดงละครคริสต์มาสแบบนี้ มีมาเป็นเวลาช้านานหลายร้อยปี จนถึงศตวรรษที่ 15 พระสังฆราชหลายแห่งได้ห้ามแสดง เนื่องจากการแสดงนั้น กลายเป็นการเล่นเหมือนลิเกล้อชาวบ้าน ผู้ปกครองบ้านเมืองและศาสนา ซึ่งไม่ตรงกับบรรยากาศของการฉลอง ชาวบ้านรู้สึกเสียดายที่ไม่มีโอกาสดูละครสนุก ๆ แบบนั้นอีก จึงไปสนุกกันที่บ้านของตน โดยเอาต้นไม้มาไว้ที่บ้าน หลังจากนั้นก็เริ่มมีการแขวนลูกแอปเปิ้ล ขนมและของขวัญอย่างที่เห็นอยู่ทุกวันนี้ นอกจากนั้น ชาวเยอรมันยังมีประเพณีอีกอย่างหนึ่งคือ มีการจุดเทียนหลายเล่มเป็นรูปปิรามิดไว้ตลอดคืนคริสต์มาส โดยมีดาวของดาวิดที่ยอดปิรามิด ซึ่งประเพณีที่จะแขวนของขวัญและขนมก็ได้รวมกับประเพณีของชาวเยอรมนี้มาตั้งแต่ศตวรรษที่ 16 โดยเอาเทียนมาไว้ที่ต้นไม้เป็นรูปทรงปิรามิด นี่เป็นที่มาของประเพณีปัจจุบัน ที่มีการแขวนของขวัญและไฟกะพริบไว้ที่ต้นคริสต์มาส และมีดาวของดาวิดไว้ที่สุดยอด ประเพณีนี้เป็นที่นิยมชมชอบของชาวตะวันตกอยู่มาก แม้ว่าประเพณีการตั้งต้นคริสต์มาสมีความเป็นมาดังกล่าว ชาวคริสต์ในสมัยนี้ก็ยังนิยมทำกันอยู่ เพราะเห็นว่ามีความหมายถึงพระเยซู ผู้เปรียบเสมือนต้นไม้แห่งชีวิต (ปฐก.2:9) ที่เขียวสดเสมอในทุกฤดูกาล ซึ่งหมายถึงนิรันดรภาพของพระเยซูเจ้า และนอกจากนั้นยังหมายถึงความสว่างของพระองค์ เสมือนแสงเทียนที่ส่องในความมืด ทั้งยังหมายถึงความชื่นชมยินดีและความสามัคคีที่พระเยซูเจ้าประทานให้ เพราะต้นไม้นั้นเป็นจุดรวมของครอบครัวในเทศกาลนั้น


วิกิมีเดียคอมมอนส์มีสื่อที่เกี่ยวข้องกับ **ต้นคริสต์มาส**
**อวีจัง** (ทิเบต: དབུས་གཙང, ไวลี: *dbus gtsang*, พินอินทิเบต: *ü-zang*) หรือ **เว่ย์จ้าง** (衛藏) เป็นหนึ่งในเขตทิเบตดั้งเดิมส่วนหนึ่ง ซึ่งปัจจุบันนี้คือพื้นที่ส่วนใหญ่ของเขตปกครองตนเองทิเบต

อวีจังตั้งอยู่ในภาคกลางและตะวันตกของภูมิภาคทิเบต ซึ่งรวมพื้นที่ราบลุ่มแม่น้ำยาร์ลุงจังโปทางตะวันตกจรดเขาไกรลาส ทางเหนือจรดชังทัง และทางใต้จรดเทือกเขาหิมาลัย บางครั้งพื้นที่ชังทังและงารีก็รวมอยู่ในเขตอวีจังด้วย

ประวัติศาสตร์
-------------

อวีจังเป็นชื่อเรียกรวมของสองภูมิภาคคือ "อวี" (དབུས) และ "จัง" (གཙང) โดยเขต "อวี" นั้นเดิมในภาษาจีนยังเรียกว่า "เฉียนจ้าง" (前藏) ตั้งอยู่แถวเมืองลาซา เมืองซานหนาน และส่วนตะวันตกของเมืองญิงจี ส่วนเขต "จัง" นั้นในภาษาจีนยังเรียกว่า "โฮ่วจ้าง" (后藏) ตั้งอยู่บริเวณเมืองซีกาเจ (ยกเว้นบางส่วนทางตอนเหนือ) ทั้งเฉียงจ้างและโฮ่วจ้างนี้เป็นเขตที่แบ่งในสมัยราชวงศ์ชิง ชาวทิเบตไม่ได้เรียกแบบนี้ไปด้วย

ในยุคแรกสุด "อวี" และ "จัง" ถูกปกครองโดยพุทธศาสนาทิเบตสองนิกายคือนิกายเกลุกใน "อวี" และ นิกายสักยะ ใน"จัง" สมัยราชวงศ์ชิงแถบนี้ถูกเรียกว่า "เว่ย์จ้าง" (衛藏) และต่อมาเปลี่ยนชื่อเป็น "ซีจ้าง" (西藏) ระหว่างปี 1906 และ 1913 และในปี 1950 ปันเชนลามะจะขอทวงคืนพื้นที่บริเวณโฮ่วจ้าง แต่ถูกทางรัฐบาลจีนปฏิเสธ  :266–267,277–286

อ้างอิง
-------

1. ↑  Goldstein, Melvyn C. (August 2007). *A History of Modern Tibet, Volume 2: The Calm Before the Storm: 1951-1955* (ภาษาอังกฤษ). University of California Press. ISBN 978-0-520-24941-7. คลังข้อมูลเก่าเก็บจากแหล่งเดิมเมื่อ 29 May 2020. สืบค้นเมื่อ 20 July 2018.
WikisourceWikisource
วิกิซอร์ซภาษารัสเซีย (Русский язык) มีข้อมูลต้นฉบับเกี่ยวกับ: 
**คำประกาศการก่อตั้งสหภาพสาธารณรัฐสังคมนิยมโซเวียต**

**คำประกาศก่อตั้งสหภาพสาธารณรัฐสังคมนิยมโซเวียต** (รัสเซีย: Декларация об образовании Союза Советских Социалистических Республик) เป็นเอกสารทางประวัติศาสตร์ที่เมื่อรวมกับสนธิสัญญาการก่อตั้งสหภาพโซเวียต ได้สร้างพื้นฐานทางรัฐธรรมนูญสำหรับการสร้างสหภาพสาธารณรัฐสังคมนิยมโซเวียตในฐานะรัฐหลายชาติ

คำประกาศระบุถึงเหตุผลที่จำเป็นต้องจัดตั้งสหภาพระหว่างสาธารณรัฐโซเวียตที่มีอยู่ทั้งหมดให้เป็นรัฐสังคมนิยมที่เป็นเอกภาพ และแสดงความเต็มใจที่จะ "ปฏิวัติถาวร" โดยส่งออกการปฏิวัติสังคมนิยมไปยังรัฐอื่น ๆ โดยหลักอยู่ทางตะวันตก ดังที่เห็นได้จากสงครามโปแลนด์–โซเวียตเมื่อไม่นาน คำประกาศยังเน้นย้ำว่าการก่อตั้งสหภาพสาธารณรัฐสังคมนิยมโซเวียตเป็นสหภาพโดยสมัครใจของประชาชนที่มีสิทธิเท่าเทียมกัน โดยที่สาธารณรัฐโซเวียตแต่ละแห่งยังคงมีสิทธิที่จะแยกตัวออกจากสหภาพอย่างเสรี ซึ่งเป็นบทบัญญัติที่ใช้เป็นพื้นฐานทางกฎหมายในการแยกตัวเป็นเอกราชของสาธารณรัฐหลายแห่ง และการล่มสลายของสหภาพในเวลาต่อมาใน ค.ศ. 1991

ร่างคำประกาศได้รับการรับรองเมื่อวันที่ 29 ธันวาคม ค.ศ. 1922 โดยการประชุมคณะผู้แทนผู้มีอำนาจเต็มจากรัสเซียโซเวียต ยูเครนโซเวียต เบียโลรัสเซียโซเวียต และ ทรานส์คอเคซัสโซเวียต ในวันที่ 30 ธันวาคม ค.ศ. 1922 การประชุมรัฐสภาโซเวียตแห่งสหภาพทั้งปวงครั้งที่ 1 ได้รับรองคำประกาศก่อตั้งสหภาพสาธารณรัฐสังคมนิยมโซเวียตร่วมกับสนธิสัญญาการก่อตั้งสหภาพโซเวียต และถูกรวมไว้เป็นคำปรารภในรัฐธรรมนูญแห่งสหภาพโซเวียตฉบับ ค.ศ. 1924

อ้างอิง
-------

1. ↑  "Declaration on the USSR foundation and the treaty was signed". *Presidential Library* (ภาษาอังกฤษ). สืบค้นเมื่อ 2019-02-01.
2. ↑   Declaration on the Establishment of the USSR
*บทความนี้หมายถึงปลาน้ำจืดขนาดเล็ก สำหรับเหล็กในของแมลงหรือแมง ดูที่: เหล็กใน*

**ปลาเหล็กใน** หรือ **ปลาจิ้มฟันจระเข้แคระ** (ชื่อวิทยาศาสตร์: *Indostomus crocodilus*) เป็นชื่อปลาน้ำจืดชนิดหนึ่ง จัดอยู่ในวงศ์ปลาเหล็กใน (Indostomidae) มีรูปร่างคล้ายปลาจิ้มฟันจระเข้แคระ ซึ่งอดีตเคยรวมเป็นอันดับเดียวกัน แต่มีขนาดเล็กกว่ามาก หัวและปากสั้นกว่า ตาโต หางเรียวเล็ก ครีบหลังเป็นก้านแข็งสั้น ๆ ที่ตอนหน้าของลำตัว และเป็นครีบอ่อนที่ตอนกลาง ครีบอก ครีบท้อง และครีบก้นเล็ก ครีบหางเป็นรูปพัด ลำตัวสีน้ำตาลอ่อนถึงคล้ำ และมีลายประสีคล้ำ มีขนาดลำตัวเพียง 2-3 เซนติเมตร เท่านั้นเอง

ปลาเหล็กในหรือจิ้มฟันจระเข้แคระ พบบริเวณพื้นลำธารใกล้กับป่าพรุโต๊ะแดง จังหวัดนราธิวาส โดยนายแพทย์วรกานต์ รุ่งประเสริฐ
พบในป่าพรุโต๊ะแดง จังหวัดนราธิวาส และมีรายงานว่าพบที่บึงบอระเพ็ด จังหวัดนครสวรรค์ด้วย กินแพลงก์ตอนสัตว์ขนาดเล็กเป็นอาหาร วางไข่ติดกับพืชน้ำ โดยตัวผู้เป็นผู้ดูแลไข่ เป็นปลาที่พบน้อยในธรรมชาติ

พบมีการเลี้ยงเป็นปลาสวยงาม โดยเลี้ยงให้รอดได้ในตู้ไม้น้ำ

อ้างอิง
-------

1. 1 2  ดร. ชวลิต วิทยานนท์. *คู่มือปลาน้ำจืด*. กรุงเทพ : สำนักพิมพ์สารคดี, พ.ศ. 2547. ISBN 9744841486

แหล่งข้อมูลอื่น
---------------

* รูปและข้อมูลปลาเหล็กในเพิ่มเติม (อังกฤษ)
**ริชาร์ด โจเซฟ เดอร์บิน** (อังกฤษ:**Richard Joseph Durbin**) หรือ **ดิก เดอร์บิน** (อังกฤษ:**Dick Durbin**) เกิดเมื่อวันที่ 21 พฤศจิกายน ค.ศ.1944 (พ.ศ. 2487)

ดิก เดอร์บิน
ที่เมือง อีสเซนต์หลุยส์,รัฐอิลลินอย สหรัฐอเมริกา โดยมีคุณพ่อเป็นชาวไอริช-อเมริกัน และคุณแม่เป็นชาวลิทัวเนีย เป็นทนายความและนักการเมืองชาวอเมริกัน และเป็นสมาชิกพรรคเดโมแครต ปัจจุบันดำรงตำแหน่งสมาชิกวุฒิสภาจากรัฐอิลลินอย มาตั้งแต่ปี ค.ศ.1997 (พ.ศ. 2540) ร่วมกับวุฒิสมาชิกจากพรรคเดีนวกันคือ ลัดดา แทมมี ดักเวิร์ธ ลูกครึ่งไทย-อเมริกัน ซึ่งเธอดำรงตำแหน่งนี้ครั้งแรกเมื่อปี ค.ศ.2017 (พ.ศ. 2560) 

ก่อนหน้าที่จะมาดำรงตำแหน่งสมาชิกวุฒิสภา เดอร์บินยังเคยเป็นสมาชิกสภาผู้แทนราษฎรเขต 20 รัฐอิลลินอย ตั้งแต่ปี ค.ศ.1983-ค.ศ.1997

นอกจากนั้นแล้วเดอร์บิน ก็ยังได้ดำรงตำแหน่งที่สำคัญควบคู่กับตำแหน่งวุฒิสมาชิกอีกด้วย อาทิเช่น ผู้นำวิปเสียงข้างมากในวุฒิสภาสหรัฐฯ ตั้งแต่ปี ค.ศ.2007-ค.ศ.2015 และดำรงตำแหน่งผู้นำวิปเสียงข้างน้อยในวุฒิสภาสหรัฐฯ มาตั้งแต่ปี ค.ศ.2015- ค.ศ.2021 ปัจจุบันดำรงตำแหน่งผู้นำวิปเสียงข้างมากในวุฒิสภาสกรัฐฯ ตั้งแต่ปี ค.ศ.2021

ดิก เดอร์บิน สมรสกับ โลเรตตา แชเฟอร์ เดอร์บิน เมื่อปี ค.ศ.1967 (พ.ศ. 2510) มีบุตร-ธิดาด้วยกัน 3 คน
**อุนไฮลิจ** (เยอรมัน: *Unheilig*) เป็นวงดนตรีแนว Neue Deutsche Härte โดยวงนี้ก่อตั้งขึ้นเมื่อปี ค.ศ.ค.ศ. 1999 (พ.ศ. 2542) โดยสมาชิก ประกอบด้วย Der Graf (เยอรมัน : The Count) ,Licky, Henning Verlage และ Potti

ประวัติ
-------

### ยุคแรก

ในปี ค.ศ. 1999 วง Unheilig ได้ร่วมกับ Grant Stevens และ José Alvarez-Brill เพื่อออกซิงเกิ้ลแรกที่ชื่อว่า Sage Ja! ซึ่งซิงเกิ้ลได้ออกมาในปี ค.ศ. 1999 ของค่าย Bloodline Record ซึ่งได้ติดอันดับ German DAC Chart ในปี ค.ศ. 2001 ได้ออกอัลบั้มแรกที่ชื่อว่า Phosphor

ไม่กี่เดือนต่อมาก็ถูกรับเชิญ ให้ไปร่วมงานเทศการดนตรีต่างๆ ในเยอรมัน (Zillo Open Air, Wave-Gotik-Treffen Leipzig, Doomsday Festival, Woodstage Festival) หลังจากนั้นก็ออกอัลบั้มซึ่งได้เขียน และกำกับเอง ชื่อว่า Frohes Fest และในปี ค.ศ. 2002 ก็ออกอัลบั้มที่ 3 ชื่อว่า Das 2.Gebot

ในเดือนกุมภาพันธ์ก็ได้ออกทัวร์คอนเสิร์ต ร่วมกับ L'Âme Immortelle ใน 11 เมืองทั่วยุโรป หลังจากนั้นก็ได้ออกอัลบั้มที่ 4 ชื่อว่า Schutzengal และในฤดูร้อนก็ได้ไปออกทัวร์ ที่ The M'era Luna Festival ซึ่งได้เสียงตอบรับจากแฟนเพลงมากมาย และหลังจากนั้น Der Graf หัวหน้าวง ก็ได้เอาเพลงของ
Absurd Minds , Terminal Choice และอีกหลายวง มาทำใหม่ในรูปแบบของตนเอง และยังนำเพลงที่ทำใหม่นี้ มาใส่ในเกมส์ Xbox ด้วย ซึ่งชื่อเกมส์ว่า Project Gotham Racing 2 หลังจากนั้นก็ได้ออกอัลบั้มที่ 4 ชื่อว่า Zelluloid

### Zelluloid & KopfKino ค.ศ. 2004 – ค.ศ. 2006

ในปี ค.ศ. 2004 ได้ออกอัลบั้มใหม่ที่ชื่อว่า Zelluloid ในวันที่ 23 กุมภาพันธ์ ซึ่งขณะนั้นได้ออกทัวร์คอนเสิร์ตกับ Terminal Choice ซึ่งประสบความสำเร็จเป็นอย่างมากในการออกคอนเสิร์ตครั้งนั้น จากนั้นก้ได้ออกซิงเกิ้ลใหม่ ชื่อ Freiheit ในวันที่ 18 ตุลาคม ค.ศ. 2004 จากนั้นก็ได้ออกทัวร์อีกเพื่อโปรโมตซิงเกิ้ลใหม่ จนมีการเรียกร้องจากแฟนๆ เพื่อออก CD คอนเสิร์ต ซึ่งได้ออกแผ่นเป็๋นครั้งแรกเมื่อวันที่ 31 มกราคม ค.ศ. 2005 และยังได้ออก DVD ทัวร์คอนเสิร์ต ที่ชื่อว่า Kopfkino ด้วย

สมาชิกวง
--------

* Der Graf – ร้องนำ (ค.ศ. 1999–ปัจจุบัน)
* Henning Verlage – คีย์บอร์ด (ค.ศ. 1999–ปัจจุบัน)
* Christoph "Licky" Tremühlen – กีต้าร์ (ค.ศ. 1999–ปัจจุบัน)
* Potti – กลอง (ค.ศ. 2009–ปัจจุบัน)

รางวัล และ การเสนอชื่อ
----------------------

### COMET Awards ค.ศ. 2010 Germany

* Bester Künstler (Best Artist) – ถูกเสนอชื่อ
* Bester Durchstarter (Best Newcomer) – ถูกเสนอชื่อ

แหล่งข้อมูลอื่น
---------------

* Official site
* Official international fanclub
* Unheilig ที่ มายสเปซ
* Russian Unheilig fansite เก็บถาวร 2012-03-11 ที่ เวย์แบ็กแมชชีน
* German Metal Wiki-Unheilig เก็บถาวร 2011-07-11 ที่ เวย์แบ็กแมชชีน
* French Unheilig fansite เก็บถาวร 2013-07-17 ที่ เวย์แบ็กแมชชีน
**การแข่งขันแบบมืออาชีพของเกมวอร์คราฟต์ 3** เกิดขึ้นเนื่องจากความนิยมในตัวเกม *วอร์คราฟต์ 3: หายนะเข้าครอบงำ* และ *วอร์คราฟต์ 3: บัลลังก์น้ำแข็ง* ซึ่งมีการแข่งขันกันบ่อยครั้ง โดยเฉพาะอย่างยิ่งในประเทศจีน เยอรมนีและเกาหลีใต้ เกมวอร์คราฟต์ 3 ถูกจัดให้มีการแข่งขันในเทศกาลเกมหลายอย่าง เช่น เวิลด์ไซเบอร์เกมส์ อิเล็กทรอนิกส์สปอร์ตคัพ เวิลด์อีสปตอร์ตเกมส์ และเวิลด์ซีรีส์ออฟวิดีโอเกมส์ และนอกเหนือจะมีการแข่งขันในระดับมืออาชีพแล้ว ยังมีการจัดการแข่งขันทั่วไปอีกหลายอย่าง เนื่องจากมีผู้เล่นที่เล่นใน Battle.net มีจำนวนอยู่คงที่ระหว่าง 70,000 - 100,000 คนที่ทุกเวลา ในประเทศจีน ผู้เล่นเกมชาวจีนกว่า 500,000 ถูกจัดอันดับสำหรับเวิลด์ไซเบอร์เกมส์ปี 2006 โดยที่มีรางวัลสำหรับการแข่งขันต่อเดือนโดยเฉลี่ย 64,642 ดอลลาร์สหรัฐ. โดยผู้เล่นเกมมืออาชีพจะสามารถได้รับเงินจากหลายแห่ง โดยผู้เล่นมืออาชีพที่มีประสบการณ์มากจะมีสังกัดทีม โดยที่องค์การเล่นเกมของเดนมาร์ก Meet Your Makers รายงานว่าตนได้มีเงินจ่ายให้แก่นักเล่นเกมกว่า 300,000 ดอลลาร์สหรัฐต่อปี

รายชื่อตัวอย่างผู้เล่นมืออาชีพ
------------------------------

* Cho Dae Hui - FoV
* Chun Jung Hee - Sweet
* Jang Jae Ho - Spirit Moon
* Fredrik Johansson - MaDFroG
* Li Xiaofeng - Sky
* Manuel Schenkhuizen - Grubby

สังกัดทีมมืออาชีพ
-----------------

* Four Kings - สหราชอาณาจักร
* Meet Your Makers - เดนมาร์ก
* SK Gaming - เยอรมนี
* World Elite - จีน

อ้างอิง
-------

1. ↑  GGL - The Warcraft III Money Report: January - May 2007
2. ↑  เก็บถาวร 2007-09-27 ที่ เวย์แบ็กแมชชีน [热点] Moon,首位年薪1亿韩元War3选手 Replays.Net For Fun,For Game (จีน)

ดูเพิ่ม
-------

* วอร์คราฟต์ 3: เรนออฟเคออส
* วอร์คราฟต์ 3: บัลลังก์น้ำแข็ง
**คิม ด็อก-กู** (เกาหลี: 김득구; 8 มกราคม พ.ศ. 2498 – 18 พฤศจิกายน พ.ศ. 2525) เป็นอดีตนักมวยสากลชาวเกาหลีใต้ที่เสียชีวิตหลังจากการแข่งขันชิงแชมป์โลกกับเรย์ แมนซีนี

ประวัติ
-------

คิมเกิดในเมืองโกจิน ประเทศเกาหลีใต้ เมื่ออายุได้ 5 ขวบ พ่อก็เสียชีวิต เมื่ออายุ 14 ได้เดินทางเข้ามายังโซล เมืองหลวงของประเทศ เพื่อศึกษาต่อด้านวิชาชีพและชกมวยอาชีพ ซึ่งประสบความสำเร็จภายในระยะเวลา 4 ปี เมื่อได้ครองแชมป์ของสหพันธ์มวยภาคตะวันออกไกลและแปซิฟิก (OPBF) ในรุ่นไลท์เวท และได้มีโอกาสได้เดินทางไปชกชิงแชมป์โลกในรุ่นเดียวกันนี้ ของสมาคมมวยโลก (WBA) กับเรย์ มันซีนี แชมป์โลกชาวอเมริกันถึงลาสเวกัส สหรัฐอเมริกา เมื่อวันที่ 13 พฤศจิกายน พ.ศ. 2525 โดย คิมมีอันดับโลกเป็นรองแชมป์อันดับ 1 และเป็นการป้องกันตำแหน่งครั้งแรกของมันซีนีด้วย การชกครั้งนี้จัดบนเวทีกลางแจ้งในเวลาเย็น การชกเป็นไปอย่างดุเดือด เพราะคิมถูกมันซีนีไล่ชกแต่เพียงข้างเดียว แต่ก็กัดฟันยืนสู้ได้มาจนยกที่ 14 จึงล้มลงกองกับเวที ไม่ฟื้น แพทย์สนาม คือ น.พ.ลอนนี่ แฮมมาร์เกร็น ได้ทำการตรวจสมองของคิมก็พบว่าสมองไม่ทำงานเสียแล้ว ไม่มีปฏิกิริยาตอบสนอง จึงรีบนำส่งโรงพยาบาลเดเสิร์ตสปริงทันที

ในวันต่อมา ข่าวนี้ได้แพร่ไปถึงประเทศเกาหลีใต้ ซุน เยียว-ยัง มารดาของคิมได้ทราบข่าวได้แต่ร้องไห้ ทางรัฐบาลเกาหลีใต้ได้ออกเงินค่าตั๋วเครื่องบินให้นาง และลูกชายอีกคน คือ ยคิม คุน-ย็อง เดินทางไปดูอาการของคิม ด็อก-กูถึงสหรัฐอเมริกา

หลังจากคณะแพทย์ทำการผ่าตัดสมองหลายรอบแล้ว อาการก็ยังไม่ดีขึ้น รวมทั้งได้รับการรักษาแบบฝังเข็มด้วยคณะแพทย์เกาหลี 4 คนที่เดินทางไปด้วย มารดาของเขาจึงได้ตัดสินใจให้แพทย์ถอดเครื่องปั๊มหัวใจออก และให้คิม ด็อก-กูจากไปอย่างสงบ ในตอนเย็นของวันที่ 18 พฤศจิกายน จากนั้นได้มีการทำพิธีส่งมอบร่างของเขา เพื่อส่งกลับประเทศ โดยมีเทศบาลเมืองลาสเวกัสเป็นผู้ทำพิธีให้ และหลังจากกลับมาเกาหลีใต้แล้ว เพียง 4 วันต่อมา มารดาของเขาก็ได้ผูกคอตายตามลูกชายไป

การเสียชีวิตของคิม ด็อก-กูปรากฏเป็นข่าวโด่งดังไปทั่วโลก และทำให้ต่อมาการชกมวยสากลอาชีพได้ทำการปรับเปลี่ยนกติกาจากเดิม 15 ยก มาเป็น 12 ยก เช่นในปัจจุบัน

เกียรติประวัติ
--------------

* แชมป์ประเทศเกาหลีใต้​รุ่นไลท์เวท
* แชมป์ OPBF รุ่นไลท์เวท
	+ ชิง , 28 กุมภาพันธ์​ 2525 ชนะคะแนน มิน ควัง คิม ( เกาหลีใต้) ที่ ช็องจูยิมเนเซียม ช็องจู จังหวัดชุงช็องเหนือ ประเทศเกาหลีใต้
	+ ป้องกันครั้งที่ 1 , 4 เมษายน​ 2525 ชนะน็อก สุรเดช เกี่ยงพจร ( ไทย) ยก 1 ที่ มุนฮวายิมเนเซียม โซล ประเทศเกาหลีใต้
	+ ป้องกันครั้งที่ 2 , 30 พฤษภ​าคม 2525 ชนะคะแนน แฟลช วิลาเมอร์ ( ฟิลิปปินส์) ที่ มุนฮวายิมเนเซียม โซล ประเทศเกาหลีใต้
	+ ป้องกันครั้งที่ 3 , 18 กรกฎาคม​ 2525 ชนะทีเคโอ​ ทาดาโอะ อิชิโดะ ( ญี่ปุ่น) ยก 4 ที่ มุนฮวายิมเนเซียม โซล ประเทศเกาหลีใต้
* เคย​ชิงแชมป์​ต่อไปนี้​แต่​ไม่​ส​ำ​เร็จ​
	+ ชิงแชมป์โลก WBA รุ่นไลท์เวท , 13 พฤศจิกายน​ 2525 แพ้ทีเคโอ​ เรย์ แมนซีนี ( สหรัฐ) ยก 14 ที่ เซซาร์พาเลซ ลาสเวกัส รัฐเนวาดา ​สหรัฐ

อ้างอิง
-------

* สถิติการชก
* คิม ด็อก-กู จากสารานุกรมบริแทนนิกา

แหล่งข้อมูลอื่น
---------------

* วิดีโอการชกระหว่าง เรย์ แมนซีนี กับ คิม ด็อก-กูจากยูทูบ
บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

นักดนตรี
**เจมส์** **ไมเคิล** **เบย์** (เกิด 4 กันยายน 1990) เป็นนักร้อง นักแต่งเพลง มือกีตาร์ชาวอังกฤษ. เจมส์ได้ปล่อยอัลบั้ม EP ทั้งหมด 4 อัลบั้ม "The Dark of the Morning" , "Let It Go" , "Hold Back the River" , "Other Sides" และปล่อยอัลบั้มเดี่ยว , "Chaos and the Calm" (2015) อัลบั้มดังกล่าวติดอันดับหนึ่งในสหราชอาณาจักรและติดลำดับที่ 15 ในสหรัฐอเมริกา ซิงเกิ้ลของเบย์ "Hold Back The River" ติดอันดับที่ 2 ในชาร์จซิงเกิ้ลของ สหราชอาณาจักร เบย์เติบโตในเมือง ฮิทเซิล ฮาร์ตฟอร์ดเชอร์ เจมส์เข้าเรียนโรงเรียนมัธยมศึกษาที่ Hitchin Boys' School ก่อนที่จะเรียนโรงเรียนเกี่ยวกับดนตรี British and Irish Modern Music Institute. ปี 2015 เบย์ได้รับรางวัล Critics' Choice" award จาก บริตอะวอดส์

วัยเด็ก
-------

เจมส์ เบย์ เกิดในเมืองฮิทเซิล ฮาร์ตฟอร์ดเชอร์ ที่ประเทศอังกฤษ เมื่ออายุได้ 11 เบย์ได้แรงบันดาลใจอยากที่จะเล่นกีตาร์คลาสสิคหลังได้ฟังเพลง "Layla" ของ อีริค แคลปตัน หลังจากนั้นเจมส์ได้ไปเรียนต่อที่เมือง ไบรตัน เป็นเวลา 7 ปีโดยเขามีการเรียนที่ดีจากการเล่นเปิดหมวก และตามพับต่างๆ เขากล่าวว่า *มันสอนอะไรให้แก่ผมมากผมสามารถเอามันไปแต่งเพลงและทำมันให้ดีได้และใช้มันปรับปรุงตัวผมให้ดีขึ้น*.เบย์ได้เป็นศิลปินกับสังกัด Republic Records หลังจากที่แฟนเพลงอัปโหลดวิดิโอลงบนยูทูบจากการแสดงเปิดหมวกในกรุงลอนดอน , สัปดาห์ถัดมาเขาได้เซ็นสัญญากับทาง Republic Records อัลบั้ม EP แรกของเขา *The Dark of the Morning* ถูกปล่อยในปี 2013

ผลงานอัลบั้ม
------------

1) *Chaos and the Calm (2014)*

2) *Electric Light (2018)*

3) *Leap (2022)*

อ้างอิง
-------

1. ↑  Bay, James Michael. "Songwriter/Composer: BAY JAMES MICHAEL". Broadcast Music, Inc. (BMI). สืบค้นเมื่อ July 4, 2015.[*ลิงก์เสีย*]
2. ↑  "New Music - Kimberley Anne, James Bay, Little Bear". *Irish Times*. สืบค้นเมื่อ 28 August 2014.
3. ↑  "BBC Introducing - On the playlist: James Bay". *BBC*. สืบค้นเมื่อ 28 August 2014.
4. 1 2  Young, Richard (28 May 2010). "Hitchin guitarist "One to watch" says EMI boss". *The Comet*. Archant Community Media. คลังข้อมูลเก่าเก็บจากแหล่งเดิมเมื่อ 2020-06-07. สืบค้นเมื่อ 2 September 2014.
5. ↑  "Brit Awards 2015: Winners list". BBC. Retrieved 26 February 2015
6. 1 2 3  "Who is James Bay?". 4 December 2014. สืบค้นเมื่อ 18 April 2015.
7. ↑  "James Bay". *Discogs* (ภาษาอังกฤษ).
มุมมองมุ่งหน้าเข้าแมนชั่นของโอ๊คแอลีย์แพลนเทชั่น ในแวเชอรี รัฐลุยเซียนา ขึ้นทะเบียน NHL ในวันที่ 2 ธันวาคม 1974 รหัส 74002187
**สวนโอ๊คแอลีย์** (อังกฤษ: Oak Alley Plantation) เป็นที่ดินเพาะปลูกเก่าแก่บนฝั่งตะวันตกของแม่น้ำมิสซิสซิปปี ในชุมชนวาเชอรี เซนต์เจมส์แพริช รัฐลุยเซียนา สหรัฐ ชื่อ *โอ๊คแอลีย์* (Oak Alley; ตรอกต้นโอ๊ค) ตั้งตามลักษณะเด่นของที่แห่งนี้ซึ่งมีทางเดินตรอกไม้ต้น (tree alley) ที่ปกคลุมด้วยร่มไม้ของต้นโอ๊คเซาเทิร์นไลฟ์เป็นความยาว 240 เมตร ปลูกมาตั้งแต่ต้นศตวรรษที่ 18 และก่อนหน้าแมนชั่นหลังปัจจุบันจะสร้าง ตรอกไม้ต้นนี้วิ่งยาวจากหน้าแมนชั่นถึงริมแม่น้ำมิสซิสซิปปี สถานที่แห่งนี้ได้รับการขึ้นทะเบียนสถานที่สำคัญทางประวัติศาสตร์ของชาติในปี 1974

อ้างอิง
-------

1. ↑  "Oak Alley Plantation". *National Historic Landmark summary listing*. National Park Service. June 24, 2008. คลังข้อมูลเก่าเก็บจากแหล่งเดิมเมื่อ 2011-03-08. สืบค้นเมื่อ 2021-04-07.
2. ↑  "National Register Information System". *National Register of Historic Places*. National Park Service. 2010-07-09.
3. ↑  "NHL nomination for Oak Alley Plantation". National Park Service. สืบค้นเมื่อ 2016-01-12.

### บรรณานุกรม

Bourgeois, Lillian C. (1957). *Cabanocey: The History, Customs and Folklore of St. James Parish*. St. James, LA: Pelican Publishing. ISBN 1455601705.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **สวนโอ๊คแอลีย์**

* Official website
* Information by the National Park Service เก็บถาวร 2020-01-12 ที่ เวย์แบ็กแมชชีน
* Images of the live-oak trees of Oak Alley

พิกัดภูมิศาสตร์: 30°00′15″N 90°46′33″W﻿ / ﻿30.00428°N 90.775933°W﻿ / 30.00428; -90.775933